**Műszaki Bizottság**

**ELŐTERJESZTÉS**

Kisbér Város Önkormányzat Képviselő-testülete

**2025. február 14-ei** ülésére

Tárgy: színpadelemek

**Tisztelt Képviselő-testület!**

A D. P. Music Kft. (2040 Budaörs, Gyár u. 2.) meg szeretné vásárolni az önkormányzat tulajdonában lévő, de általuk bérelt 15 db színpadelemet.

A 2008-ban kelt használati szerződés szerint 15 db 2 m x 1 m-es színpadelem, 60 db 100 cm-es színpadláb, 1 db láb-láb összekötő sima és 30 db láb-láb összekötő dupla van nála, mely használata után (ha rendezvényeken felállításra kerülnek) nettó 1.000,- Ft. / m2 / nap használati díjat fizet.

Legutóbb 2022-ben szerettek volna 65 db színpadelemet és tartozékait megvásárolni nettó 4 millió forintért. Akkor a képviselő-testület a 319/2022. (XI.) KVÖKt. határozatban nem fogadta el az ajánlatot és döntött róla, hogy nem kívánja azokat értékesíteni.

A D. P. Music Kft-nél lévő színpadelemek a Kisbéri Városigazgatóságon is található, a rendezvényeinken használt színpadelemekkel együtt kerültek beszerzésre 2006-ban.

A Kft. jelezte, ha nem adjuk el nekik a színpadelemeket, akkor azokat visszaszolgáltatják.

A színpadelemek eladását nem támogatjuk, kérjük javaslatunk szíves támogatását.

Kisbér, 2025. február 10.

 Bondár Balázs s.k. Pápai Mónika s.k.

 elnök referens

**Határozati javaslat:**

Kisbér Város Önkormányzat Képviselő-testülete

az önkormányzati tulajdonban és a D. P. Music Kft. (2040 Budaörs, Gyár u. 2.) használatban lévő 15 db színpadelemet nem kívánja értékesíteni.

utasítja a Kisbéri Közös Önkormányzati Hivatalt, hogy a színpadelemek használatára kötött szerződés megszűntetését készítse elő és felhatalmazza a város polgármesterét annak aláírására.

kéri a D. P. Music Kft-t, hogy a színpadelemeket a Kisbéri Városigazgatóság telephelyére szállítsa vissza.

**Határidő:** azonnal

**Felelős:** Sinkovicz Zoltán polgármester

 Dr. Pápai Tamás jegyző

 Csejtei Johanna mb. igazgató